cyanic-selkie/wikianc huggingface dataset:
השרפה הגדולה של רומא
אזכורים תרבותיים
האשמת נירון בשריפה של רומא, והתיאור שלו כמנגן בנבל או בכינור (דימוי אנכרוניסטי שכן הכינור טרם הומצא בתקופתו) בעת השרפה התקבעו בתרבות האנושית כחלק מתיאור השרפה. בפועל, ייתכן שלא נירון גרם לשרפה (שרפות היו נפוצות ברומא). האשמת נירון נבעה ממפעלי הבנייה הגדולים שלו שהתאפשרו בשל שרפת בתי מגורים רבים ופינוי שטחים ברומא. בתלמוד הבבלי יש התייחסות אגדתית לטירוף בהתנהגותו של נירון, לפיו נירון היה אמור להחריב את בית המקדש, ושלבסוף התגייר והיה מאבותיו של רבי מאיר. ייתכן שנטייתו ובוודאי זו של אשתו לטובת היהודים היא שהביאה כותבי רשומות נוצריים מאוחרים לציירו כמטורף או כחסר אחריות.
אלדי
אלדי (ALDI Einkauf GmbH & Co. oHG) היא רשת שיווק קימעונאית גרמנית גדולה, הפועלת באירופה, באוסטרליה ובארצות הברית. בסך הכל מפעילות חברות אלדי כ-9,100 חנויות ברחבי העולם. כאחת מרשתות הקימעונאות הגדולות באירופה ובעולם, הרשת ידועה ביריבותה עם חברת לידל. נכון לדצמבר 2022 היא רשת המזון השישית הגדולה בעולם אחרי וולמארט, קוסטקו, סבן אילבן, קרוגר ולידל.
השרפה הגדולה של רומא
אזכורים תרבותיים
השרפה מהווה חלק מהותי בעלילה של הרומן ההיסטורי "קוו ואדיס" מאת הנריק סנקביץ', וכן בסרט שנעשה על פיו.
רומן היסטורי נוסף בו מופיע נירון כדמות מרכזית הוא בספר "הרומאי" של הסופר הפיני הנודע מיקה ולטארי.
אלדי
חברות אלדי הוקמו ונוהלו על ידי האחים קארל ותיאו אלברכט. קארל אלברכט, שפרש מניהול החברה, היה האדם העשיר ביותר בגרמניה, כאשר הונו נאמד בשנת 2011 על ידי המגזין פורבס ב-25.5 מיליארד דולרים. אחיו תיאו היה האדם השני העשיר ביותר בגרמניה עד למותו בשנת 2010.
השרפה הגדולה של רומא
אזכורים תרבותיים
בפרק "הרומאים" מסדרת הטלוויזיה "דוקטור הו", מוצג נירון כהוגה הרעיון לשרוף את רומא כדי לבנות את רומא החדשה, אחרי שהדוקטור שרף את התוכניות לבניית רומא החדשה.
שמה של תוכנת הצריבה "נירו" מקורה בתיאור השרפה (Nero הוא שמו של הקיסר נירון באנגלית), ובהתאם סמל התוכנה - רומא בוערת על רקע הקולוסיאום (אנכרוניזם נוסף, שכן הקולוסיאום נבנה רק לאחר השרפה).
אלדי
היסטוריה
שורשיה של חברת אלדי החלו עוד בשנת 1913 כאשר אמם של קארל ותיאו אלברכט פתחה חנות קטנה בפרבר בסמוך לעיר אסן. אביהם עבד ככורה ואחר-כך כעוזר לאופה. קארל אלברכט אשר נולד בשנת 1920, עבד בצעירותו במעדנייה כאשר לאחר זמן מה רכש חנות לממכר מזון. אחיו תיאו אשר נולד בשנת 1922, עבד בחנות אימם.
בשנת 1946 החלו האחים לנהל את חנות אימם, כאשר זמן קצר לאחר מכן פתחו חנות עודפים בקרבתה. עד שנת 1950 היו כבר 13 חנויות בבעלות האחים בחבל הרוהר.
בשנת 1960 היו בבעלותם כבר 300 חנויות ומחזור שנתי של 90 מיליון מארק גרמני. החנויות היו קטנות עבדו בשיטת המכולת. לכל אחד מן האחים כבר הייתה רשת חנויות ומרכז לוגיסטי נפרדים. באותה עת קמו בגרמניה כמה רשתות קמעונאיות בשיטת המרכול מצליחות וחנויות אלדי איבדו לקוחות וסבלו מירידה במחזור. לאחר שהאחים אלברכט ניסו מספר מודלים שיווקיים (הן בתחום הסיטונאי והן הקמעונאי) ללא הצלחה, נולד המודל השיווקי של "דיסקאונט למוצרי מזון". בשנת 1962 הם הציגו את שם המותג 'אלדי' המורכב משילוב שמם "אל(ברכט)" ו"די(סקאונט)", כאשר שתי החברות - ALDI Nord ו-ALDI Süd מופרדות מבחינה משפטית וכלכלית.
את הרעיון העסקי ניתן להגדיר כ"דיסקאונט משמעו אמנות ההחסרה". האחים אלברכט התמקדו בסל מוצרים זול במיוחד והחסירו מגוון רחב של פונקציות שיווקיות שהיו נהוגות אז:
כל אלה ועוד אפשרו לסניפי אלדי להציע לצרכנים מבחר מוגבל של מוצרי מזון בהנחות משמעותיות למרות שהרווח השולי כבר חושב היטב מלכתחילה.
במהלך שנות ה-70 וה-80 החלו חברות אלדי להתפתח בשווקים בינלאומיים, והחלו להתרחב במהירות לאחר איחוד גרמניה.
בשנת 1993 פרשו האחים אלברכט מניהול החברה.
הדנברגיט
הדנברגיט מצוי בסלעי יסוד ובמגוון של סלעים מותמרים, כמו בסקארן.
מקומות בהם ניתן למצוא הדנברגיט כוללים את נורדמרק בשוודיה שם נתגלה המינרל לראשונה, ברוקן היל באוסטרליה, האי אלבה, חבל טוסקנה באיטליה, קזחסטן ובמדינות קליפורניה וניו ג'רזי בארצות הברית.
תכונה מעניינת להדנברגיט היא התפרקותו בנוכחות חומצה קרבונית, שגורמת ריאקציה שהתוצרים שלה הם חומצה אורתוסיליצית והמטיט. זוהי דוגמה קלאסית לתהליך של בלייה כימית של מינראלים, שמקורם בסלעים פלוטוניים וגם הסבר לכמויות גדולות של המטיט שמצויות בסמוך לאזורים מגמתיים.
את שם המינרל טבע הכימאי השוודי יונס יעקב ברצליוס ב-1819 על שם המינרלוג השוודי מ.א. לודוויג הדנברג (M.A. Ludwig Hedenberg) שגילה אותו.
דדי פרלמוטר
דוד (דדי) אלימלך פרלמוטר (נולד ב-13 בנובמבר 1953) הוא איש מחשבים, מהנדס ומנהל ישראלי, שהיה סגן נשיא בכיר בחברת אינטל העולמית. מייסד עמותת "משלנו" לבני יורדים ישראלים.
ביוגרפיה
ב-17 בפברואר 2019 הצטרף פרלמוטר למפלגת "גשר", במסגרתה התמודד בבחירות לכנסת העשרים ואחת ושוביץ במקום השני ברשימה, אך המפלגה לא עברה את אחוז החסימה.
בשנת 2021 יצא לאור ספרו "מוליכים להצלחה" (בהוצאת ידיעות ספרים), מדריך להתמודדויות בעולם העסקי וכלי לתיקון החברה הישראלית.
בשנת 2023 קיבל מהטכניון תואר דוקטור לשם כבוד על תרומתו לתעשיית ההייטק בישראל
חיים אישיים
פרלמוטר נשוי ואב לארבעה ומתגורר בחיפה.
פרלמוטר, בצוותא עם אשתו חיה, הקימו בארצות הברית את עמותת "משלנו", אשר פועלת בקרב ילדיהם של ישראלים שהיגרו לארצות הברית, בעיקר בקמפוסים בקליפורניה, פלורידה ומדינת ניו יורק; העמותה פועלת בשיתוף ההסתדרות הציונית, הסוכנות היהודית ותנועת הצופים. מטרות העמותה הן חיזוק הזהות הישראלית-יהודית, בניית קהילת סטודנטים ישראלית-אמריקאית חזקה, חיזוק קשרי משפחה וזהות יהודית סביב ערכים יהודיים משותפים, קידום תחושת השייכות באמצעות בניית ידע ונוחות במסורת והיסטוריה יהודית, וחיזוק הקהילה הרחבה יותר - פיתוח מבוגרים אמריקאים-ישראלים צעירים, המנהיגים העתידיים בקהילותיהם. פרלמוטר כיהן כיו"ר העמותה וכיום הוא חלק מוועדת ההיגוי.
זאדיג
זאדיג או הגורל (בצרפתית: Zadig, ou La Destinée) הוא ספר פרי עטו של הפילוסוף וולטר. הספר הכתוב כנובלה היסטורית דן בשאלה האם צדיק וטוב לו רשע ורע לו?
זאדיג, גיבור הסיפור, אשר שמו נגזר מהמילה העברית "צדיק", הוא אדם חכם, ישר ובעל מידות טובות, אשר חי בבבל בעת העתיקה, ונקלע להרפתקאות שונות בשל אהבתו לנערה בשם שמיר. בדומה ליצירתו הנודעת קנדיד, וולטר השתמש בעלילת הספר כדי למתוח ביקורת חריפה על התרחשויות היסטוריות בתקופתו. וולטר מבטא בנובלה רעיונות ברוח הקלאסיציזם של צרפת במאה ה-18 ויוצא כנגד תחלואים חברתיים כגון ריבוד מעמדי, דת מאורגנת ושחיתות שלטונית.
ז'וזה מוריניו
ז'וזה מריו דוש סנטוס פליקס מוריניו (בפורטוגזית: José Mário dos Santos Félix Mourinho; נולד ב-26 בינואר 1963) הוא כדורגלן עבר פורטוגלי ומאמן רומא בהווה. ידוע בכינויו ״המיוחד״.
שנים ראשונות
בנעוריו שיחק מספר משחקים במועדונים קטנים בפורטוגל, אך לא בלט כשחקן. מחוץ למגרש, לעומת זאת, הראה יכולות מרשימות מגיל צעיר, כשהכין דיווחי משחק לאביו, השוער הפורטוגזי פליקס מוריניו.
מוריניו החל את דרכו כאשר מונה ב-1992 למתורגמן של המאמן האנגלי בובי רובסון, מאמנה של ספורטינג ליסבון, לאחר מכן עבר לפורטו לאחר שמונה רובסון למאמנה. עם הזמן האציל רובסון סמכויות מקצועיות למוריניו עד שמינה אותו לאחד מעוזריו. בהמשך אותו עשור שימש כעוזר מאמן במספר קבוצות, בין היתר היה עוזרו של לואי ואן חאל בברצלונה בשנים 1997–2000.
בשנת 2000 החל מוריניו, ששימש כעוזר מאמן במועדון הפאר הפורטוגלי בנפיקה ליסבון, את קריירת האימון המקצוענית שלו. הוא החליף את המאמן הראשי בקבוצה, הגרמני יופ היינקס, שהתפטר. לאחר תשעה משחקים דרש מוריניו את הארכת חוזהו לעונה הבאה. בעקבות זאת החליט יו"ר הקבוצה לפטרו, חרף ניצחון 0–3 על ספורטינג ליסבון בדרבי.
בעונת אימן מוריניו את הקבוצה הפורטוגלית לייריה. באמצע העונה, בעת שלייריה דורגה במקום החמישי בליגה, חתם מוריניו בפורטו.
פורטו
את עונת 2001/2002 סיימה פורטו במקום השלישי (מוריניו הצטרף אליה בינואר 2002), אך לאחר עונה זו יצר מוריניו את אחת הקבוצות החזקות ביותר בהיסטוריה של הכדורגל הפורטוגזי. בעונת 2002/2003, עונתו המלאה הראשונה בקבוצה, זכה באליפות עם 27 ניצחונות, חמש תוצאות תיקו ושני הפסדים בלבד, בהפרש של 11 נקודות מבנפיקה, המועדון ממנו פוטר שנתיים קודם לכן. כמו כן, זכה באותה עונה בגביע הפורטוגזי ובגביע אופ"א, לאחר ניצחון 2–3 בהארכה על סלטיק במשחק הגמר, מה שהפך לטרבל מרשים.
ההישג מהעונה הקודמת נראה קשה לשבירה, אך בעונה שלאחר מכן זכה עם פורטו באליפות קלה, ה-20 במספר בהיסטוריה של המועדון, עם יתרון שמונה נקודות על המקום השני, כשקבוצתו מפסידה לראשונה באותה עונה רק חמישה שבועות לפני סיום הליגה. בגמר הגביע הפסידה פורטו לבנפיקה, אולם שבועיים מאוחר יותר, זכה מוריניו בליגת האלופות לאחר ניצחון 0–3 על מונקו במשחק הגמר, כשלכל אורך הטורניר הפסיד רק פעם אחת, לריאל מדריד בשלב הראשון.
צ'לסי
לאחר הזכייה בליגת האלופות, פורטו החלה במגעים רשמיים עם צ'לסי של רומן אברמוביץ', מוריניו עבר לצ'לסי ביוני 2004 והפך לאחד המאמנים עם השכר הגבוה ביותר בעולם.
בחודשיים הראשונים של העונה ספג ביקורות על סגנון משחקו ההגנתי, אך בהמשך החלה צ'לסי לשחק בצורה התקפית יותר ועד דצמבר הגיעו לראש הליגה האנגלית ולשלב הנוקאאוט של ליגת האלופות. ב-27 בפברואר 2005 הוביל את צ'לסי לזכייה בגביע הליגה לאחר ניצחון על ליברפול 3-2 בהארכה. במרץ, הוביל את צ'לסי לניצחון דרמטי על ברצלונה לאחר הפסד 1–2 במשחק הראשון, צ'לסי הבקיעה שלושה שערים ב-15 הדקות הראשונות של המשחק השני בדרך לניצחון כללי 4–5.
ב-31 במרץ קיבל מוריניו עונש השעיה משני משחקים בינלאומיים וקנס, לאחר שהקניט את השופט אנדרס פריסק לאחר ההפסד בליגת האלופות לברצלונה. מוריניו אמר שאחד האנשים מצוותו ראה את פרנק רייקארד, מאמן ברצלונה, מדבר עם פריסק בהפסקה, וטען שזה מה שהשפיע על החלטותיו.
ב-30 באפריל 2005 הבטיחו מוריניו וצ'לסי את הזכייה באליפות, 50 שנה לאחר האליפות הקודמת של המועדון, עם ניצחון 0–2 על בולטון וונדררס באצטדיון ריבוק. למרות זאת, בליגת האלופות הודחה מהתחרות בשלב חצי הגמר לאחר הפסד לליברפול, בעונה זו נבחר כמאמן השנה של ה-BBC.
אחרי שתי אליפויות רצופות את עונת פתחה צ'לסי בצורה פחות טובה, בין השאר בשל פציעתו של השוער פטר צ'ך. עם זאת צ'לסי נשארה בתמונת האליפות עד למחזורים האחרונים אך לבסוף זכתה בה מנצ'סטר יונייטד. צ'לסי זכתה בגביע האנגלי כשניצחה 0–1 את אותה מנצ'סטר יונייטד.
יחסיו של מוריניו עם בעלי הקבוצה, רומן אברמוביץ' היו מעורערים, ופתיחת עונה בינונית בשנה לאחר מכן דרדרה את מעמדו בעיני הבעלים. ב-20 בספטמבר 2007, בהחלטה משותפת עם מנהלי הקבוצה, סיים מוריניו את דרכו בצ'לסי כשאברהם גרנט ממונה כמחליפו. מוריניו, או "The Special One" ("המיוחד") כפי שקרא לעצמו כשחתם בקבוצה, היה יקיר האוהדים שלא הסכימו בתחילה לקבל את עזיבתו.
אינטר
בשנת 2010 זכה בליגה באליפות ובגביע האיטלקי ובכך השלים דאבל. באותה השנה הדיח מוריניו את צ'לסי, קבוצתו לשעבר, בשלב שמינית גמר ליגת האלופות ובחצי הגמר, נגד ברצלונה, הפייבוריטית לזכייה, ניצח 1–3 בסן סירו. בקאמפ-נואו שיחק בשיטה הגנתית מיוחדת, בעיקר לאחר שנותר עם עשרה שחקנים, וקיבל הרבה ביקורות על שיטת המשחק, חיוביות ושליליות. במשחק השני הפסיד 0–1 והעפיל לגמר. באותו גמר זכה להניף את הגביע כשניצח 0–2 את באיירן מינכן, וקבע טרבל היסטורי ראשון לאינטר ובכלל לקבוצה איטלקית. בזכייה זאת הפך לשלישי בהיסטוריית הכדורגל שזכה בליגת האלופות (או גביע אירופה לאלופות) בשני מועדונים שונים.
ריאל מדריד
במאי 2010 חתם לארבע עונות בריאל מדריד בהן ירוויח כעשרה מיליון אירו בעונה. ב-31 במאי 2010 הוצג רשמית מוריניו כמאמן ריאל מדריד. ב-29 בנובמבר 2010 ברצלונה אירחה את ריאל מדריד למשחק ליגה בקאמפ נואו, בו הנחילה לקבוצתו של מוריניו תבוסה 0–5. ב-2 באפריל 2011, כמאמן ריאל, חווה מוריניו הפסד ביתי 0–1 לספורטינג חיחון ששבר עבורו רצף של 150 משחקי בית ללא הפסד. רצף זה נמשך מאז 23 בפברואר 2002, כאשר מוריניו עדיין אימן את פורטו.
בינואר 2011 זכה בתואר מאמן השנה בעולם לשנת 2010. באפריל 2011 הוביל את ריאל מדריד לזכייה בגביע המלך הספרדי, לאחר ניצחון בגמר על ברצלונה, בשער של כריסטיאנו רונאלדו בדקה ה-103. הייתה זו זכייתה הראשונה של ריאל מדריד בתואר לאחר הפסקה בת 18 שנים. במאי 2012 זכה עם ריאל מדריד באליפות ספרד, שלושה מחזורים לפני תום העונה, לאחר ניצחון על אתלטיק בילבאו - הישג שהפך את ז'וזה מוריניו למאמן השלישי בהיסטוריה שמצליח להוביל ארבע קבוצות מארבע מדינות שונות לזכייה באליפויות במדינותיהן, ולראשון שזוכה באליפויות בשלוש הליגות הבכירות באירופה (אנגליה, ספרד ואיטליה).
חזרה לצ'לסי
ביוני 2013 מונה למאמן צ'לסי בפעם השנייה, והוביל אותה עד לחצי גמר ליגת האלופות, שם הודחה על ידי אתלטיקו מדריד. בעונת זכה עם הקבוצה בגביע הליגה ובאליפות אנגליה, בפעם השלישית שלו ובפעם החמישית לקבוצה.
ב-17 בדצמבר 2015 פוטר מאימון הקבוצה, לאחר שהקבוצה הפסידה בתשעה משחקים מתוך 16 מתחילת העונה.
מנצ'סטר יונייטד
ב-27 במאי 2016, מונה מוריניו למנג'ר מנצ'סטר יונייטד כאשר החליף את לואי ואן חאל. הוא חתם על חוזה לשלוש עונות בקבוצה. ב-7 באוגוסט, ניהל מוריניו את משחקו הרשמי הראשון כמנג'ר מנצ'סטר יונייטד בניצחון 1–2 על לסטר סיטי במגן הקהילה. ב-14 באוגוסט, ניהל מוריניו את משחק הליגה הראשון שלו כמנג'ר יונייטד בניצחון 1–3 על בורנמות'. ב-27 בפברואר 2017, זכה מוריניו עם יונייטד בגביע הליגה האנגלי לאחר ניצחון 2–3 על סאות'המפטון. ב-24 במאי 2017 זכה מוריניו עם יונייטד באליפות הליגה האירופית לאחר ניצחון 0–2 על אייאקס במשחק הגמר.
בדצמבר 2018 פוטר לאחר הפסד ליגה לליברפול והתרחקות נוספת של הקבוצה מצמרת הליגה.
טוטנהאם
ב-20 בנובמבר 2019 מונה למאמן טוטנהאם, לאחר שמאמנה הקודם פוצ'טינו פוטר בעקבות תוצאות מאכזבות. באותה עונה סיים במקום השישי בליגה והודח בליגת האלופות בשלב שמינית הגמר על ידי רד בול לייפציג. את העונה שאחר כך פתחו טוטנהאם היטב כאשר בדצמבר עוד הוליכו את טבלת הפרמייר ליג ועלתה לגמר גביע הליגה. אך בהמשך העונה חלה ירידה חדה ביכולתה ששיאה הייתה הדחה מהליגה האירופית, וב-19 באפריל 2021 פוטר מהמועדון.
רומא
ב-4 במאי 2021 מונה למאמנה של רומא האיטלקית, אותה החל לאמן בעונת 2021/2022.
מוריניו הוביל את רומא לתואר אירופי ראשון בתולדות המועדון לאחר זכייה בליגה האזורית. רומא גברה במשחק הגמר 1-0 על פיינורד, בזכות זכייה זו, זכה מוריניו בכל תואר אירופי אפשרי, המאמן הראשון והיחיד שעשה זאת, בנוסף, הוא המאמן היחיד שזכה בארבעה תארים אירופים עם ארבע קבוצות שונות. בליגה סיימה רומא במקום השישי.
חיים אישיים
מוריניו נולד בעיר סטובל, דרומית לליסבון, בירת פורטוגל, לפליקס ומריה מוריניו, משפחה מהמעמד הבינוני, אביו היה שחקן כדורגל ואמו מורה. כשהתבגר הוריו שלחו אותו לאוניברסיטה כדי להתמחות במנהל עסקים, אך הוא נשר מהלימודים ביום הראשון, משום שהחליט להתמקצע בספורט, למד מדעי הספורט וחינוך גופני באוניברסיטה הטכנית של ליסבון, ולאחר חמש שנים סיים את התארים בהצטיינות.
מוריניו דגמן למספר מותגי על כגון סמסונג, אדידס, אמריקן אקספרס, יגואר ועוד. ב-2009 הוענק לו תואר לשם כבוד מאוניברסיטת ליסבון. הוא קתולי, שפת אמו היא פורטוגזית, אך הוא שולט גם באנגלית, ספרדית, איטלקית, קטאלנית וצרפתית.
וירג'יניה מקלורין
וירג'יניה מקלורין (באנגלית: Virginia McLaurin; 12 במרץ 1909 – 14 בנובמבר 2022) הייתה מתנדבת קהילתית אמריקאית, שהייתה ידועה בכך שהגיעה לגיל מופלג של 113 שנה. מקלורין, שהתגוררה בוושינגטון הבירה, זכתה לתשומת לב לאומית לאחר שבפברואר 2016 ביקרה בבית הלבן כדי לחגוג את "חודש ההיסטוריה השחורה", כשסרטון בו היא נראית צוהלת ומאושרת לאחר שזכתה לפגוש את נשיא ארצות הברית ברק אובמה ורעייתו מישל הפך ויראלי ברשתות החברתיות.
ביוגרפיה
וירג'יניה מקלורין נולדה בקרוליינה הדרומית ב-12 במרץ 1909. מקלורין טענה שהיא "יולדה בידי מיילדת ומועד יום הולדתה נכתב איפשהו בספר ביבליה". בילדותה היא עבדה בשדות עם הוריה, קילפה תירס וקטפה כותנה. היא גדלה בתקופת חוקי ג'ים קרואו בה ההפרדה הגזעית גאתה ברחבי ארצות הברית. אחרי כיתה ג' היא מעולם לא המשיכה לרכוש השכלה, ובגיל 13 נישאה ובהמשך עברה לניו ג'רזי כחלק מ"הנדידה הגדולה" מדרום ארצות הברית אל חלקים אחרים במדינה. אחרי שבעלה נהרג בקטטה בבר, ב-1939 היא עברה לוושינגטון הבירה כדי להיות קרובה יותר לאחותה. היא עבדה כתופרת וכעוזרת בית למשפחות בעיר סילבר ספרינג שבמרילנד, וניהלה גם מכבסה.
מאז תחילת שנות ה-80 של המאה ה-20, היא התנדבה ארבעים שעות בשבוע בבית הספר הציבורי צ'ארטר רוטס באמצעות מיזם של "חיל הוותיקים" (Senior Corps), סוכנות ממשלתית של התאגיד לשירות לאומי וקהילתי, וב-2013 היא קיבלה פרס שירות התנדבותי מטעם ראש עיריית וושינגטון הבירה וינסנט קונדול גריי.
זמן קצר לאחר פגישתה המתוקשרת עם הנשיא והגברת הראשונה, הסרטון בה נצפתה רוקדת עם השניים הופץ ברשתות החברתיות ונעשה ויראלי. על פי העיתונות המקומית, היא כונתה מאז "בת-המאה החביבה ב-DC" ו"סבתא וירג'יניה".
ב-11 במרץ 2016 עוטרה מקלורין בפרס שירות ההתנדבות של הנשיא על שני העשורים בהם התנדבה למען תלמידי בית ספר. ב-27 במאי אותה שנה היא השתתפה במשחק בייסבול של וושינגטון נשיונאלס וקיבלה גופייה בהתאמה אישית על המגרש.
במרץ 2019 מלאו למקלורין 110 שנים והיא נעשתה "סופר בת-מאה" (Supercentenarian). היא חגגה את ימי הולדתה ה-107, 108 וה-109 עם קבוצת הכדורסל האהובה עליה, הארלם גלובטרוטרס. למקלורין ובעלה שני ילדים: בת ובן. מקלורין העריכה שיש לה כחמישים צאצאים חיים.
נפטרה ב-14 בנובמבר 2022 בגיל 113.
זיהוי ORCID
ORCID (ראשי תיבות באנגלית של זיהוי חופשי של חוקרים ותורמים) הוא קוד אלפאנומרי המזהה באופן ייחודי מחברים של תוכן מדעי ואקדמי. מטרתו למנוע בעיות של זיהוי מחברים הנגרמות בשל שמות זהים, החלפת שמות משפחה כתוצאה מנישואים, והבדלים תרבותיים המקשים על הבנת השמות (למשל סדר השמות פרטי ומשפחה, שימוש בקיצורים, ומערכות כתיבה שונות). ORCID iD מספק אמצעי זיהוי קבוע לחוקרים אקדמיים, ובכך מקל על מעקב אחר תפוקת החוקרים באמצעות מסדי נתונים.
ארגון ORCID מציע רישום חופשי ועצמאי שנועד להיות ברירת המחדל לזיהוי תורמים במחקר ובפרסום אקדמי. ביום 16 באוקטובר 2012, ORCID השיקה את שירותי הרישום שלה והחלה להנפיק מזהי משתמשים.
פיתוח והשקה
ORCID הוכרז לראשונה בשנת 2009 כמאמץ משותף של קהילת המחקר "לפתרון בעיית העמימות של שם המחבר בתקשורת המדעית". "יוזמת זיהוי התורמים החופשית" נוצרה באופן זמני לפני ההתאגדות.
אב טיפוס פותח באמצעות התאמת תוכנה של תומסון רויטרס עבור מערכת ResearcherID שלו. ORCID בע"מ, התאגדה כארגון עצמאי ללא מטרות רווח באוגוסט 2010 בדלוור, ארצות הברית, עם דירקטוריון בין-לאומי. המנכ"ל שלה, לור האק, מונה באפריל 2012. מ-2016, מועצת המנהלים היא בראשות ורוניק קירמר מ-PLOS (היו"ר הקודם היה אד פנץ מ-Crossref)
ORCID זמין לשימוש ללא עלות ומתממשק בקלות למערכות זיהוי אחרות.
באופן רשמי, ORCID iDs מוגדרים כ-URI.
לדוגמה, ה-ORCID iD עבור John Wilbanks הוא (שני הפורמטים https: ו-http: נתמכים). עם זאת, חלק מבעלי האתרים משתמשים בפורמט הקצר, לדוגמה "ORCID: 0000-0002-4510-0385" (כ-URN).
ORCID iDs הם תת-קבוצה של תקן זיהוי שמות בין-לאומי (ISNI), בחסות הארגון הבין-לאומי לתקינה (כמו ISO 27729), ושני הארגונים משתפים פעולה. ISNI מזהה באופן ייחודי תורמים לספרים, תוכניות טלוויזיה ועיתונים, ושמרה מזהים לשימוש על ידי ORCID, בטווח 0000-0001-5000-0007 עד 0000-0003-5000-0001. לכן זה אפשרי ולגיטימי שלאדם אחד יהיה גם ISNI וגם ORCID iD.
הן ORCID והן ISNI משתמשים במזהים בעלי 16 תווים, תוך שימוש בספרות 0–9, והפרדה לקבוצות של ארבעה תווים על ידי מקפים. התו הסופי, אשר עשוי להיות גם אות "X" המייצג את הערך "10" (לדוגמה, ORCID iD של ניק ניק הוא, סטיבן הוקינג הוא הוא ספירת בדיקה של MOD 11-2 בהתאם לתקן ISO / IEC 7064: 2003.
חשבון ORCID עבור אדם פיקטיבי, Josiah Carberry, קיים כ, לשימוש בבדיקה וכדוגמה בחומר תיעוד והדרכה.
שימושים
מטרתו של ORCID היא לסייע "במעבר ממדע למדע אלקטרוני, שבו ניתן לכרות פרסומים מדעיים על מנת לזהות קשרים ורעיונות נסתרים בספרות המדעית ההולכת וגדלה". שימוש נוסף הוא לספק לכל חוקר "קורות חיים דיגיטליים המתעדכנים כל הזמן", המספקים תמונה של תרומתו למדע הרבה מעבר לרשימת הפרסומים הפשוטה ". הרעיון הוא שארגונים אחרים ישתמשו במסד הנתונים הפתוחים של ORCID כדי לבנות את השירותים שלהם.
במאמר מערכת שפורסם ב - Nature צוין כי ORCID, יכול לשמש לא רק לתיוג התרומות שהמדענים תורמים לספרות המחקרית, אלא גם "לזיהוי מערכות נתונים שהם עזרו ליצור, תגובות על פוסטים בבלוג של עמיתים, טיוטות מסמכים שלא פורסמו, עריכות של ערכים בוויקיפדיה, ועוד".
סמל פולין
סמל פולין הוא סמל אדום, בצורת מגן שעליו מצויר עיט לבן. לראשו של העיט כתר, וציפורניו ומקורו מוזהבים.
בפולין מכונה הסמל "העיט הלבן" (בפולנית: Orzeł Biały).
מקור הסמל
מקורו של הסמל באגדה, לפיה מייסד פולין לך ראה קן של עיט לבן על רקע שמש אדומה שוקעת, שגרמה לו לראות את פלומת הראש של העיט בצורת כתר מוזהב.
זיהוי ORCID
שימושים
במכתב פתוח מיום 1 בינואר 2016, שמונה מו"לים, ובהם Royal Society, American Geophysical Union, Hindawi, Institute of Electrical and Electronics Engineers, PLOS, ו-Science, התחייבו לדרוש מכל המחברים בכתבי העת שלהם לקבל את ה-ORCID iD.
חברים, מממנים ונרשמים
בסוף 2013 היו ל-ORCID 111 ארגונים חברים ולמעלה מ-460,000 נרשמים. ב-15 בנובמבר 2014, הודיעה ORCID על מיליון נרשמים. ב-25 בנובמבר 2018 ORCID דיווחו על 5,641,303 חשבונות של נרשמים. בין החברים הרשומים נכללים גם ארגונים ומוסדות מחקר רבים, כגון Caltech ו-Cornell University, והוצאות לאור לאור כמו Elsevier, Springer, Wiley ו-Nature Publishing Group. קיימים גם חשבונות של חברות מסחריות, כולל תומסון רויטרס, אגודות אקדמיות וגופי מימון.
סמל פולין
היסטוריה
סמל העיט הלבן, המופיע כבר על מטבעות מתקופת מלכותו של המלך בולסלאב הראשון, היה סמל שלט האצולה של משפחת המלוכה.
זיהוי ORCID
חברים, מממנים ונרשמים
גופים המעניקים קרנות מחקר ומלגות כגון Wellcome Trust החלו גם להורות למועמדים למימון לספק מזהה ORCID.
סמל פולין
היסטוריה
המלך פשמישל השני הפך את הסמל לסמלה של ממלכת פולין.
זיהוי ORCID
שימוש במדינות
במספר מדינות, קונסורציומים, כולל גופים ממשלתיים כשותפים, פועלים ברמה הארצית להטמעת ORCID. לדוגמה, באיטליה, שבעים אוניברסיטאות וארבעה מרכזי מחקר משתפים פעולה בחסות איגוד הרקטורים של האוניברסיטאות האיטלקיות (CRUI), והסוכנות הלאומית להערכת אוניברסיטאות ומוסדות מחקר (ANVUR), בפרויקט של Cineca, קונסורציום המייצג את האוניברסיטאות, מוסדות המחקר, ומשרד החינוך. באוסטרליה, המועצה הלאומית לבריאות ומחקר רפואי של הממשלה (NHMRC) ומועצת המחקר האוסטרלית (ARC) "מעודדים את כל החוקרים המבקשים מימון לקבל מזהה ORCID". גם המאגר המדעי הצרפתי HAL מזמין את המשתמשים להזין את ה-ORCID iD שלהם.
סמל פולין
היסטוריה
הסמל הנוכחי מקורו בתיקון של החוקה שנערך בשנת 1927. בשנת 1945 הוריד השלטון הקומוניסטי את הכתר מראשו של העיט, והחליף את הרוזטות על כנפי העיט בכוכבים (המזכירים את הסמל הקומוניסטי). בשנת 1990 הושב הסמל לצורתו המקורית משנת 1927.
זיהוי ORCID
שימוש בישראל
מרכז החישובים הבינאוניברסיטאי מקדם את הטמעת השימוש ב-ORCID בישראל.
אינטגרציות
בנוסף לחברים ולמממנים, כתבי עת, מו"לים ושירותים אחרים כללו ORCID בתהליכי העבודה שלהם או במאגרי המידע שלהם. לדוגמה, "כתב העת של מדעי המוח", הוצאת ספרינגר, הוצאת הינדאווי, אירופה PMC, המכון הלאומי היפני למומחי מידע אינפורמטיקה, ויקיפדיה.
מספר שירותים מקוונים יצרו כלים לייצוא או לייבוא נתונים מ-ORCID. אלה כוללים את Scopus,Figshare, ResearcherID של תומסון רויטרס, Researchfish, הספרייה הבריטית ( לקטלוג התזה של ETHOS ), ProQuest (עבור עבודת הדוקטורט והתזה שלהם), ו-Frontier Loop.
באוקטובר 2015, DataCite, CrossRef ו-ORCID הודיעו כי יעדכן רשומות ORCID, "כאשר מזהה ORCID קיים בשמות DOI של נרשמים חדשים".
כלים של צד שלישי מאפשרים העברה של תוכן משירותים אחרים ל-ORCID, לדוגמה Mendeley2ORCID, עבור מנדלי.
פטרבורג העבריינית (סדרת טלוויזיה)
פטרבורג העבריינית (ברוסית: Бандитский Петербург) היא סדרת פשע בלשית רוסית, שהייתה אחת הסדרות הרוסיות המצליחות ביותר של תחילת שנות האלפיים. הסדרה מבוססת באופן רופף על שמונה ספריו של אנדריי קונסטנטינוב.
שני החלקים הראשונים שודרו לראשונה במאי 2000 בערוץ NTV ובסך הכל הופקו עשר עונות, כאשר האחרונה שבהן שודרה בשנת 2007. הדמות היחידה שמופיעה בתשע עונות (למעט בחלק אחד), היא סגן אלוף קודאסוב שגולם על ידי יבגני סידיחין.
מוזיקה
שיר הנושא של הסדרה הוא העיר שאינה שם, מאת הזמרת רגינה ליסיץ והמלחין איגור קורנליוק, שהלחין את נעימת הנושא. בחלק הראשון של הסדרה מופיע גם השיר אתה זר לי מאת טטיאנה בולנובה כשיר נושא משני.
אנכרוניזם
על אף שאירועי הסדרה מוצגים כמתרחשים בסוף שנות השמונים עד תחילת שנות ה-90, בסדרה מופיעים חפצים אנכרוניסטיים כמו דגמי מכוניות, טלפונים ניידים, מחשבים אישיים, שילוט ומדיה שלא הייתה קיימת בשנים בהן הסדרה מתרחשת. אפילו מצבות קבורה עם תאריכים מסוף שנות התשעים מופיעות בה.
זבזדה צ'כוב
זבזדה צ'כוב (ברוסית: ХК ЗВЕЗДА Чехов; מילולית: "הכוכב") הוא מועדון הוקי מהעיר צ'כוב, שבמחוז מוסקבה, המהווה למועדון בת של צסק"א. הקבוצה הוקמה בשנת 2015 ומתמודדת בליגת VHL החל מעונת 2015/16.
היסטוריה
זבזדה צ'כוב הוקמה לראשונה ב-28 במאי 2015 על ידי קבוצת צסק "א וזמן קצר לאחר מכן נרשמה לליגת VHL. ב-1 ביולי 2015 נמסר, כי למאמן הקבוצה מונה סרגיי גרסונסקי. בסוף עונת הבכורה הקבוצה סיימה במקום ה-21 מתוך 26, אך לא העפילה לפלייאוף הטורניר.
פטרבורג העבריינית (סדרת טלוויזיה)
עונות המבוססות על יצירותיהם של סופרים אחרים
7. חלוקה מחודשת (2005) - 12 פרקים (התסריט נכתב על בסיס קונספט של אנדריי קונסטנטינוב
זבזדה צ'כוב
היסטוריה
את עונת 2016/2017 הקבוצה הראתה תוצאה טובה יותר, כשסיימה את העונה הסדירה במקום 14 והעפילה לשלב הפלייאוף שם פגשה את מועדון ההוקי "סאריארקה" הקזחית, ברם הקבוצה הפסידה 4:1 בסדרה.
פטרבורג העבריינית (סדרת טלוויזיה)
עונות המבוססות על יצירותיהם של סופרים אחרים
8. מסוף (2006) - 12 פרקים
9. מעבר הולנדי (2006) - 12 פרקים
זבזדה צ'כוב
היסטוריה
בעונת 2017/2018 הקבוצה שיפרה את מיקומה מהעונה הקודמת והעפילה שוב לפלייאוף הליגה, הפעם מהמקום ה-12, אך נשרה לבסוף ולא התקדמה מעבר לכך.
בתום עונת 2019/2020 הוכתרה לאלופת VHL.
פטרבורג העבריינית (סדרת טלוויזיה)
עונות המבוססות על יצירותיהם של סופרים אחרים
10. תשלום חוזר (2007) - 12 פרקים
מקורות
הספרים המקוריים היו:
אפקט ונוס
אפקט ונוס הוא תופעה בפסיכולוגיה של התפישה שהוצעה בשנת 2003, וקרויה על שם התמונה "ונוס מול המראה" של הצייר הספרדי דייגו ולאסקס. האפקט מתאר את הממצא שלפיו רוב הצופים חושבים שוונוס, הדמות שבתמונה, רואה את עצמה במראה בדיוק באותה צורה שבה הם רואים אותה בעזרת ההשתקפות. למעשה, הצופים לא מודעים לכך שוונוס רואה את עצמה בזווית אחרת אם הצופה לא עומד בדיוק מאחוריה.
ב"תכסיס" פסיכולוגי זה נעשה שימוש פעמים רבות בתחום הקולנוע. השחקן יצולם כאשר הוא לכאורה מסתכל על עצמו במראה. למעשה, השחקן רואה את המצלמה בהשתקפות של המראה, והוא רק מעמיד פנים כאילו הוא רואה את עצמו.
הפועל כפר מנחם
הפועל כפר-מנחם הוא מועדון "כדוריד" מקיבוץ כפר מנחם, שהשתתף בעבר בין היתר בליגה הלאומית לנשים.
הקבוצה הוקמה בשנת 1961 והייתה פעילה בעבר משנות ה-60 ועד לשנות ה-80 המוקדמות. למועדון היה מחלקת נוער, גברים ונשים.
היא הקבוצה הראשונה שזכתה בגביע המדינה בכדוריד נשים שהתקיים לראשונה בעונת 1960/1961 ואף זכתה ב-4 גביעים רצופים נוספים לאחר מכן, וגם הקבוצה הראשונה שזכתה באליפות הליגה הלאומית לכדוריד נשים שהתקיים לראשונה בעונת 1962/1963 והוסיפה עוד 4 אליפויות רצופות לאחר מכן.
סך הכל לקבוצה יש חמש זכיות באליפויות בליגה הראשונה לנשים (בעונות: 1962/1963, 1963/1964, 1964/1965, 1965/1966, 1966/1967) וחמישה גביעי מדינה לכדוריד נשים (בעונות: 1960/1961, 1962/1963, 1963/1964, 1964/1965, 1965/1966), כאשר 4 מתוכם הן דאבלים.
במלחמת יום כיפור ספגה הקבוצה אבדות בדמות מספר שחקנים ואנשי הנהלה, והצליחה לשרוד עד 1980, אז בעקבות אבדות נוספות התפרקה. אולם המשיכה לקיים חוגים וקבוצות נוער ונערים בקיבוץ.
שריס לורנס
שריס לורנס (Sherisse Laurence) היא זמרת קנדית.
ביוגרפיה
לורנס נולדה במניטובה. מ-1978 ועד 1983 הנחתה את התוכנית "Circus" בערוץ הטלוויזיה הקנדי "Circus". באירוויזיון 1986 היא ייצגה את לוקסמבורג עם השיר "L'amour de ma vie" וסיימה במקום השלישי.
ב-1988 היא הוציאה את הסינגל "Half a Heart". ב-2006 מונתה למנהלת מוזיקלית של מקהלה קהילתית באונטריו.
סלע מותמר
סלע מותמר הוא סלע שעבר תהליך שינוי כימי או מינרלוגי עקב תנאים סביבתיים קיצוניים – תהליך של התמרה, שינוי. תהליכים אלה התרחשו בסביבה מטמורפית (מטמורפוזה, מיוונית: שינוי צורה).
תהליכי התמרה
התמרה היא תהליך של שינויים כימיים ומינרלוגיים בסלע קיים (סלע מקור, פרוטולית - protolith) ובמינרלים כתוצאה מתנאים קיצוניים אליהם נחשפו לאחר היווצרותם.
סלעים מותמרים
סלעים שהם תוצר של תהליכי התמרה:
מאפייני סלעים מותמרים
מרקמים אופייניים לסלעים מותמרים:
סלעי המקור
סלעי המקור ההופכים לסלעים מותמרים בתהליך ההתמרה נקראים:
שמואל יצחק מודילינו
רבי שמואל יצחק מודילינו (ה'תט"ז, 1656 – י"ג חשוון ה'תס"ד (1703), היה רב, פוסק, דרשן. מחכמי ורבני סלוניקי.
ביוגרפיה
שמואל יצחק נולד למשפחת מודילינו אשר גדלה תלמידי חכמים ופוסקי הלכה מתוכה. חמיו היה מהר"מ אנג'יל.
רבי שמואל יצחק שהיה הרב הכולל בעיר סלוניקי ועסק רבות בצרכי ציבור, השפיע רבות על חיי היהדות במקום, ובתקופתו הייתה העיר מלאה חכמים וסופרים.
בתשובותיו שבספרו נאמן שמואל הוא מתאר מאורעות שונות אשר עברו עליו ועל קהילתו באותם ימים, ובין היתר הוא מציין את המגפה שהפילה חללים בעירו. באחת התשובות כתב על עצמו: ואנכי אדם רך המזג לא אוכל ללכת אנה ואנה מחולי הרגלים, ואביון בעבור נעליים.
חיבוריו
חלק מכתביו אבדו בצוק העיתים. אך נדפסו ממנו החיבורים הבאים: כמו כן, נדפסו חידושיו למסכת שבועות בתוך הספר אוריין תליתאי לנכד אחיו רבי יוסף שמואל, מי שגם היה המגיה של הספר ארוחת תמיד.
ועדת שמגר (טבח מערת המכפלה)
ועדת החקירה לעניין הטבח במערת המכפלה בחברון התשנ"ד היא ועדת חקירה ממלכתית שהוקמה בעקבות טבח מערת המכפלה שאירע ב-25 בפברואר 1994 (פורים ה'תשנ"ד) במערת המכפלה בחברון, ובו נרצחו 29 מתפללים פלסטינים ונפצעו 125 באולם התפילה המוסלמי שבאתר. המפגע היה יהודי תושב קריית ארבע, ברוך גולדשטיין, שנהרג במהלך האירוע.
הוועדה מכונה גם ועדת שמגר, על שם מי שעמד בראשה, נשיא בית המשפט העליון לשעבר מאיר שמגר (כך קרויות גם שלוש ועדות חקירה נוספות שבראשן עמד שמגר).
חברי הוועדה, בנוסף לשמגר, היו:
דו"ח הוועדה הוגש ביוני 1994. הוועדה הסיקה כי גולדשטיין פעל לבד, ולא במסגרת ארגון (אף על פי שהיה חבר "כך" ותלמיד של מאיר כהנא). הוועדה מתחה ביקורת על רמת התיאום בין גופי הביטחון השונים ועל רמת האכיפה של עבריינות פוליטית בקרב פעילי ימין קיצוני. עם זאת, היא קבעה כי המנהיגות הפוליטית והצבאית לא יכלה לחזות את האירוע וכי עדויות של חלק מניצולי הטבח, לפיהן נשמעו בחלל האולם גם קולות נפץ רימונים, אינן אמינות ומלאות סתירות.
הוועדה קבעה כי גולדשטיין פורק מנשקו בטרם נהרג.
אריה רדלר
אריה רדלר (15 באפריל 1937 - 2 באוגוסט 2016) היה כדורגלן ישראלי ששיחק בעמדת המגן השמאלי ומאמן כדורגל.
קריירת משחק
רדלר עלה לישראל עם משפחתו ב-1950 מהעיר פוקשאן שברומניה שם נולד, ובתחילה התגורר עמה במעברת פרדס חנה. הוא החל את קריירת הנוער שלו בקבוצת הנוער של קבוצת הפועל פרדס חנה, אך החל להתבלט רק כששיחק בנבחרת חיל השריון באליפות צה"ל. בסוף עונתו הראשונה בקריירה הוא זומן לנבחרת ישראל שהתכוננה למשחק מול נבחרת רוסיה, אך לבסוף לא שיחק בגלל הקטנת הסגל ל-16 שחקנים.
בעונת 1955/1956 הסתכסך עם הנהלת הפועל רמת גן, הקבוצה בה שיחק, משום שזו סירבה לכלכלו בזמן העבודה שבה עסק במקביל למשחקים. הוא החליט להיכנס להסגר שנמשך שנה אחת, ובסופה שוחרר מהקבוצה והצטרף להפועל פתח תקווה. ג'ק גיבונס, מאמן הקבוצה שגם זימנו לנבחרת, הציב אותו בסופו של דבר בעמדת המגן השמאלי.
בשתי עונותיו הראשונות בהפועל פתח תקווה הוא לא היה שחקן הרכב קבוע, אך כן זכה לפתוח בניצחון בגמר גביע המדינה על מכבי יפו. לאחר מכן הוא הפך לאחד השחקנים המרכזיים בקבוצה, והיה שותף לרצף של חמש אליפויות רצופות בהן זכתה הקבוצה, הישג שיא בליגה הישראלית. בין עונת 1960/1961 לעונת 1962/1963 הוא אף אימן את קבוצת הנוער של הפועל פתח תקווה.
בסך הכל שיחק רדלר במשך שמונה עונות בהפועל פתח תקווה, במהלכן השתתף ב-119 משחקי ליגה וב-21 משחקי גביע המדינה.
קריירת אימון
רדלר מונה למאמן הזמני של הפועל פתח תקווה לקראת עונת 1964/1965, הוחלף על ידי אדמונד שמילוביץ' כעבור זמן קצר. הוא עבר להפועל כפר סבא על תקן של מאמן-שחקן, ולאחר מספר משחקים החליט להתרכז באימון בלבד. הוא אימן בכפר סבא ארבע שנים, והדריך שחקנים כגון שלמה שרף ויצחק שום. בעונת 1966/1968 הוביל את הקבוצה להעפלה לליגה הבכירה.
לאחר ההעפלה עזב רדלר את הפועל כפר סבא. הוא אימן את בני יהודה תל אביב, מכבי פתח תקווה, בית"ר ירושלים (אותה הוביל פעמיים למקום השני בליגה), מכבי נתניה (עמה זכה באליפות), והפועל חדרה.
הוא הוחתם למשרת המאמן בהפועל פתח תקווה לפני עונת 1974/1975, אך עזב את הקבוצה לקראת סיום העונה לאחר שהסתכסך עם ההנהלה בסוגיות מקצועיות מחליפו היה בועז קופמן. לאחר מכן אימן את מכבי יפו, הכח רמת גן (מקום שני), בית"ר ירושלים (העפלה לליגה הלאומית), ובית"ר תל אביב.
בעונת 1989–1990 החל לאמן את מכבי עירוני אשדוד והקנה לה את שיטת הכדורגל בנגיעה אחת. בעונתו הראשונה הצליח להעלות את הקבוצה מליגה א' דרום, דרך משחקי המבחן לליגה הארצית ולסיים במקום הרביעי בעונת 1990–1991. בעונה שלאחר מכן הוחלף על ידי ראובן כהן לאחר המחזור העשירי.
בעונת 1992–1993 אימן את קבוצת מכבי יבנה בליגה הארצית וסיים איתה במקום ה-10.
בשנת 1993 פרש רדלר מאימון בוגרים והתמנה למנהל מקצועי במחלקת הנוער של עירוני אשדוד. לאחר שנתיים בתפקיד זה הוא הצטרף להפועל פתח תקווה בתור מגלה כישרונות. עבד גם כמאמן מקצועי במחלקת הנוער של הפועל פתח תקווה.
תארים והישגים
כשחקן הפועל פתח תקווה
כמאמן מכבי נתניה
בודהידהרמה
בּוׂדהידהרמה (סנסקריט: बोधिधमृ, סינית: פוּטידאמוֹ 菩提達摩, יפנית: דארוּמַה ダルマ) הוא שמו של נזיר בודהיסטי הודי אשר חי במאות ה-5 או ה-6 לספירה. על פי המסורת ייסד את הצ'אן בודהיזם (המוכר במערב וביפן כזן בודהיזם) בסין, ולפי האגדה פיתח את הקונג פו של מנזר השאולין.
ביוגרפיה
מסופר כי בודהידהרמה נולד בדרום הודו, באזור מדינת טאמיל נאדו של ימינו. קיימות מספר השערות לגבי התקופה בה חי - לפי אחת מהן בין השנים 440–528 לספה"נ ולפי אחרת בין השנים 470–543 . הוא נולד למשפחה אצילה ואומן היטב באמנויות לחימה שונות. בשלב מסוים נסע בודהידהרמה ללמד בסין. הוא עבר בין מנזרים שונים בסין כאשר בכל אחד מהם דרש ולימד את תורתו.
האזכור ההיסטורי הראשון של בודהידהרמה הוא בכתביו של יָאנְג שְׂוֵ'נְגְ'ה משנת 547 (אשר עסקו במנזרים בודהיסטים באזור לווֹיָאנג שבחנאן). שם הוא מתואר כפרסי ממרכז אסיה.
סיפורים ואגדות
מסופר כי בשנת 520 לספה"נ הגיע בודהידהרמה לראיון אצל קיסר סין וו די משושלת ליאנג הדרומית במטרה להמיר את דתו לבודהיזם, אך הקיסר כבר היה בודהיסט. במהלך הראיון שאל הקיסר את בודהידהרמה כמה עושר הוא צבר במהלך בניית המקדשים והמנזרים ברחבי הארץ. הנזיר השיב "לא הרווחתי כלל". "ובכן, מה הוא העיקרון היסודי של הבודהיזם?" שאל הקיסר הנבוך. "ריקנות עצומה" אמר הנזיר. "הקשב" אמר הקיסר שהחל מאבד את עשתונותיו, "מי בכלל אתה חושב שהינך?". "אינני יודע" השיב הנזיר. לאחר ראיון זה, בו ערער בודהידהרמה את שלוותו של הקיסר, הוא גורש מחצר הקיסרות.
נאמר כי במהלך מסעותיו הגיע בודהידהרמה למנזר בודהיסטי בצפון ממלכת וויי, מנזר שאולין. לאחר שנמנע ממנו להיכנס, או "נזרק" לאחר זמן קצר, מצא משכנו במערה הסמוכה למנזר השאולין וביצע בה מדיטציה במשך 9 שנים רצופות למול אחת מקירות המערה. במנזר נתגלו לפניו נזירים עצלים ומנוונים משגרת חיים שכללה למידה והעתקת מגילות עתיקות. כדי לשפר את מצבם לימד בודהידהרמה את הנזירים את אמנויות הלחימה שהכיר. אלו שימשו כבסיס לאסכולת השאולין בקונג פו.
האגדה מספרת כי בודהידהרמה היה הראשון להביא את שיחי התה לסין. בעודו יושב ומבצע מדיטציה, מרט בודהידהרמה את ריסיו כדי שלא להרדם. בנקודה בה פגעו ריסיו התלושים בקרקע צמחו שיחי התה הראשונים.
עוד מספרת האגדה כי בודהידהרמה ישב במדיטציה במשך תשע שנים רצופות במהלכן רגליו נשרו ממנו מרוב ריכוז.
עקום המומנטים
במתמטיקה, עקום המומנטים הוא עקום אלגברי במרחב האוקלידי ה-n-ממדי המוגדר כאוסף הנקודות מהצורה לכל t ממשי. למשל, במישור, עקום המומנטים הוא פרבולה.
כל על-מישור במרחב חותך את עקום המומנטים בלכל היותר n נקודות (למשל ישר במישור חותך פרבולה בשתי נקודות לכל היותר). תכונה זו שימושית במיוחד בגאומטריה דיסקרטית ובקומבינטוריקה טופולוגית. בענפים אלו משתמשים בעקום המומנטים כדי לקודד מידע גאומטרי-טופולוגי (חיתוך בין גופים מרחביים) ולתרגמו למידע קומבינטורי (מספר נקודות החיתוך).
תכונות
על-מישור במרחב ה-n-ממדי מוגדר כקבוצה מהצורה, כאשר וקטור כיוון ו-d סקלר קבועים. אם t מספר ממשי כך שעקום המומנטים בנקודה t חותך את העל-מישור אז מתקיים:. זוהי משוואה פולינומית ממעלה n ולכן יש לה לכל היותר n פתרונות שונים. מכאן שעקום המומנטים חותך כל על-מישור בלכל היותר n נקודות.
אם החיתוך בין על-מישור לעקום המומנטים מכיל בדיוק n נקודות, אזי הפולינום המתאים ספרבילי (הנגזרת בחיתוך אינה מתאפסת) ועקום המומנטים חוצה בכל נקודת לצד השני של העל-מישור.
סנהדריה
סנהדריה היא שכונה חרדית בצפון ירושלים, ממזרח לכביש גולדה מאיר וצמוד לשכונת רמת אשכול, שמואל הנביא, ומעלות דפנה, וכן לבית הקברות סנהדריה. השכונה כוללת בתוכה את שיכון פאג"י.
השכונה קרויה על שם 70 חכמי הסנהדרין, אשר, לפי המסורת, קבריהם נמצאים במערת קבורה במתחם גן הסנהדרין שבפאתי השכונה הקרוי קברי הסנהדרין.
רקע היסטורי
עולי רגל וחוקרי ארץ הקודש היהודיים זיהו עוד מהמאה השלוש עשרה את מערות הקבורה בצפון ירושלים, בדרך העולה לכיוון קבר הנביא שמואל, עם קברי הסנהדרין. וסיפרו כי במערת קבורה זו נטמנו שבעים חברי הסנהדרין הגדולה, שפעלה בירושלים בימי בית-שני.
הערבים קראו למערה זו קבור אלקוצ’א (אלקודא) ומכאן כונה האתר ההיסטורי בשם קברי השופטים (Tombs of the Judges).
בשנת 1897 התגלתה באזור מערת קבורה נוספת מערכת אשכולות.
בשנת 2005 חשפה רשות העתיקות ברחוב ניסן בק בשכונת מחניים הסמוכה, מחצבה מתקופת בית שני, שמשערים כי שימשה לחציבת אבנים לכותל המערבי ולחומה השלישית של ירושלים. האבנים שנמצאו במחצבה דומות בגודלן לאבנים הקטנות שניתן לראותן בכותל המערבי, או לאלה של החומה השלישית ולפיכך, משערים שאבני המחצבה הזו שימשו גם לבניית מבנים אלה. המחצבה ננטשה בתקופת המרד הגדול.
רכישת הקרקע
בשנת 1910 נודע לרבי דוד צבי אריה שניאורסון כי שטח אזור מערת קברי הסנהדרין עתידה להימכר על ידי הקונסול הגרמני, שפעל ככונס נכסים, והוא החל לפעול לרכישתה. שניאורסון (1869–1948), יליד חברון, היה עורך דין שהתמחה במשפט העברי וסחר בקרקעות. לאחר משא ומתן נחתם חוזה בין הצדדים בחודש יוני 1914. הידיעה על הרכישה הגיעה לאוזניו של אברהם משה לונץ, חוקר ירושלים, שציין:
באותה שנה פרצה מלחמת העולם הראשונה שמנעה את השלמת העסקה, והחלקה לא הועברה לידי הרוכש, אף ששילם את רוב הסכום הנדרש.
בשנת 1915 פרסם אברהם משה לונץ בלוח ארץ ישראל קול קורא להציל את החלקה:
הקמת השכונה
לאחר הכיבוש הבריטי נתמנה מנהל לנכסי הגרמניים שהוגדרו כנכסי האויב. דוד שניאורסון פנה בבקשה לאישור זכויותיו כפי שעוגנו בחוזה שנערך לפני המלחמה, והנושא נידון בפני בית משפט. במשך שלוש שנים השקיע שניאורסון ממרצו ומכספו בהמתנה לפסיקת בית-המשפט עד שעלה בידיו לממש חלקים מהקרקעות שרכש. בשנת 1923 נתקשרה חברת נחלת בית מיסודה של המזרחי הצעיר בחוזה עם דוד שניאורסון למימוש זכויותיו בשטח. אולם רק כעבור שלוש שנים בראשית 1926, הונחה אבן הפינה להקמת שכונת סנהדריה, בטקס רב משתתפים בנוכחות הרב הראשי לארץ ישראל, הרב אברהם יצחק הכהן קוק.
בתקנות אגודת 'נחלת בית' נאמר כי האגודה הוקמה משני טעמים מרכזיים: לשם פתרון בעיית הדיור בארץ ישראל, על ידי יסוד שכונות עירוניות, מתאימות לצורך ולדרישות ההיגייניות, ולהקל על התנאים הכלכליים של המתיישבים בארץ, על ידי יסוד כפרי גנים בסביבת ערי הארץ, שיסייעו למתיישב להכניס חיסכון בחייו הכלכליים".
התפתחות השכונה
במהלך מאורעות תרפ"ט נעזבה השכונה לזמן קצר, אך לאחר מכן חזרה ונתיישבה. דמי השכירות בשכונה, בתקופת המנדט, היו מהנמוכים בירושלים.
שנתיים לפני פרוץ מלחמת העצמאות, בשנת 1946, נבנה שיכון פאג"י בצמוד לשכונה. דוד שניאורסון עצמו נפטר במאי 1948, ונקבר בבית הקברות סנהדריה בסמוך לשכונה. ביוני 1947 נוספה תאורת רחוב בשכונה והשכונה הייתה במגמת התפתחות.
מספר ימים לאחר קום המדינה, ב-20 במאי 1948 תקף טור של הלגיון הירדני את בתי השכונה אך נהדף, ביום למחרת נערכה התקפה חוזרת על ידי יחידת חיל רגלים של הלגיון מכיוון בית הספר לשוטרים ואף היא נהדפה. הקו העירוני נמתח לאחר מלחמת העצמאות בסמוך לבתי השכונה וכך הפכה שכונת סנהדריה לשכונת ספר הסובלת מצליפות והתנכלויות מצד הלגיון הירדני. קו הגבול המזרחי עבר בסמוך לרחוב הקרוי היום רחוב 'משמר הגבול', ונמצא בשכונת רמות אשכול, הסמוכה. השכונה סבלה מהזנחה ומחירי הבתים בה היו נמוכים. כך תואר השכונה בשנת 1962: בסוף 1962 לאור התוכניות להקמת שכונת שמואל הנביא עלתה תקווה שהדבר יוציא את סנהדריה מבידודה.
במהלך מלחמת ששת הימים שימשה השכונה כמקום ריכוז לחטיבת הצנחנים לפני היציאה לקרב על גבעת התחמושת, והלוחמים עברו דרך אחד הבתים בשיכון פאג"י כדי להימנע מחשיפה לאויב.
לאחר מלחמת ששת הימים הוקמו בסמוך לשכונת סנהדריה שכונות הבריח בשטחים שהיו מפורזים או בשליטת ירדן. מצפון-מזרח לשכונה הוקמה רמת אשכול, וממזרח לה שכונת מעלות דפנה. בתחילתה, היו ברמת אשכול חילונים רבים והקרבה לסנהדריה החרדית יצרה חיכוך רב שבא לידי ביטוי בהפגנות ועימותים בעיקר על רקע 'מלחמות שבת'. אולם, בין סוף שנות השמונים לאמצע העשור הראשון של המאה ה-21 התפשטה האוכלוסייה החרדית אל השכונות הסמוכות לסנהדריה.
שכונת סנהדריה עצמה הורחבה בשנת 1971 לכוון צפון מערב, על ידי הקמת שכונת סנהדריה המורחבת.
בית הקברות סנהדריה
בפברואר 1948, לאור הסכנה בהגעה לבית הקברות היהודי בהר הזיתים נמסר לחברה קדישא קהילת ירושלים שטח בן 24 דונם ששימש כמשתלה ותחנת ניסיונות ממשלתית ליד שכונת סנהדריה, לקבורה זמנית. לאחר מלחמת העצמאות, משהתברר שאין אפשרות לחדש את הקבורה בהר הזיתים שהיה תחת שליטה ירדנית, הפך בית הקברות סנהדריה לבית עלמין קבוע ולידו הוקמה בית לוויות. כיום בית העלמין מלא וכמעט לא מתבצעת בו קבורה.
צומת סנהדריה (כיכר בית החיים)
בסמוך לשכונה נמצא צומת סנהדריה, שהוא צומת רחובות ראשי בצפון ירושלים. הצומת מחבר בין רחוב בר-אילן, רחוב שמואל הנביא רחוב חטיבת הראל (בהמשכו מתחלף לשדרות לוי אשכול) ושדרות גולדה מאיר. בסמוך לצומת נמצאת הכניסה לבית הקברות סנהדריה, כמו גם הכניסה המרכזית לשכונה עצמה.
עד לסלילתו של שדרות בר-לב וכביש בגין שימש הצומת חלק ניכר מהתנועה משכונת רמות למרכז העיר ירושלים, דבר שגרר הפגנות ועימותים רבים באזור לגבי התנועה בשבת, בכביש רמות וברחוב בר-אילן הסמוך לו, העוברים בצמוד לשכונות חרדיות.
מעיין (פירושונים)
ראו גם
}}
ארבורטום הזיכרון הלאומי
ארבורטום הזיכרון הלאומי (באנגלית: National Memorial Arboretum) הוא פארק זיכרון לאומי הממוקם במחוז סטפורדשייר שבמרכז בריטניה. באתר זה מונצחים אנשי הכוחות המזוינים של בריטניה וציבורים אחרים ששירתו את האומה והמדינה באמצעות שילוב של חורשות, גנים ואנדרטאות.
ייעודו של הארבורטום מוגדר כך:.
הקמת הארבורטום
הוגה רעיון הארבורטום הוא דייוויד צ'יילדס (David Childs), אשר העלה את הרעיון בשנת 1988. הפעילות להקמתו החלה ב-1994 והנטיעות בו החלו בשנת 1997. בראשית שנות האלפיים הוחלט כי אנדרטת הכוחות המזוינים (ראו להלן) תיבנה בשטח הארבורטום.
הארבורטום הוא ארגון צדקה ללא כוונת רווח, המסונף ללגיון הבריטי המלכותי. הוא הוקם בסיוע כספי תרומות ומענקים ממשרד ההגנה של בריטניה ונציבות המילניום של בריטניה ונפתח ב-16 במאי 2001.
הארבורטום
הארבורטום ממוקם כשמונה קילומטרים מצפון לעיר ליצ'פילד שבמחוז סטפורדשייר, בשוליו המערביים של היער הלאומי. הוא משתרע על פני שטח של 600 דונם על גדת הנהר טיים (Tame), בשטח שהיה בעבר בשימושה של מחצבה. שטחו אמור לגדול בעתיד.
עד 2014 ניטעו בשטח הארבורטום למעלה מ-50,000 עצים מעשרות מינים שונים, וכן מינים רבים אחרים של צמחים. הוא מהווה בית לסוגים שונים של בעלי חיים ומוקמו בו למעלה מ-300 אנדרטאות שונות. כ-60% מהן הוקמו לכבוד אנשי הכוחות המזוינים, והיתר לכבוד ארגונים אזרחיים והתנדבותיים שונים, לרבות שירותי החירום ואנשיהם, ששירתו את האומה הבריטית.
בארבורטום ניצבים בניינים מעטים וביניהם מרכז המבקרים ובית תפילה - קפלת המילניום של השלום והמחילה. מדי יום בשעה 11:00 נערך בקפלה מעמד זיכרון: לאחר שתי דקות דומייה והשמעת מנגינות אבל נערכת שיחת מבוא אודות הארבורטום.
מדי שנה מבקרים בארבורטום כ-300,000 איש, לרבות כ-5,000 תלמידי בתי ספר, המשתתפים בו בפעילות חינוכית. בכל שנה נערכים בו כ-200 אירועי הוקרה וזיכרון שונים.
באתר נקבעו מסלולי הליכה שונים ונערכים סיורים סדירים לקהל.
בארבורטום משרתים כ-50 עובדים בשכר וכ-200 מתנדבים. בשנת 2010 הוענק למתנדבים המשרתים בו אות כבוד קולקטיבי - אות המלכה לשירות התנדבותי, השקול במעמדו לאות חבר מסדר האימפריה הבריטית.
הארבורטום מגייס כספים למימוש תוכנית פיתוח בשווי של 8 מיליון לירות שטרלינג. בין השאר כוללת התכנית הקמת כיכר מרכזית - "כיכר הגיבורים" - שתשמש כאתר לטקסים העיקריים שייערכו בארבורטום.
אנדרטאות בארבורטום
אחדות מהאנדרטאות הניצבות בארבורטום הן: בארבורטום ניצבות מספר אנדרטאות שהוקמו במקור באתרים אחרים ושהועברו מהם לאחר שמסיבות שונות לא ניתן היה לתחזקן שם.
ג'ירפות (להקה)
ג'ירפות היא להקת רוק ישראלית שהוקמה בשנת 1992 בתל אביב, על ידי גלעד כהנא ויאיר קז. בשנת 1999 יצא אלבום הבכורה של ההרכב, "משוחח עם כסא", ובסך הכול הוציאה הלהקה חמישה אלבומי אולפן.
היסטוריה
את הלהקה הקימו יאיר קז וגלעד כהנא בזמן שירותם הצבאי. שם הלהקה באותה תקופה היה "בת יפתח". לאחר שכתבו והלחינו שירים לאלבום באופן עצמאי החליטו לגנוז את כל השירים פרט ל"ג'ירפות". מאוחר יותר צירפו את רותם דרור אשר שירתה איתם על מנת להקליט את קולות הרקע לשיר "רמי מואשם באחזקת סמים קלים".
כאשר החלו בהקלטת השיר "סטריאו" הבינו חברי הלהקה שעליהם להחליף את מכונת התופים במתופף וצירפו את דידי ארז שהיה חבר ילדות של קז ואף היה חבר איתו בלהקה קודמת. בהמשך צירפו את מקס גן-זך על גיטרות והחלו בחזרות אינטנסיביות. באותה תקופה הם הופיעו בשני ערבי חגיגות סגירת מועדון הסטנד-אפ האגדי "קאמל קומדי קלאב" המקורי של בן זיידל ושמואל וילוז'ני. אל החבורה הצטרף אמיר צורף שהיה חבר בלהקת ג'ינג'יות והאלבום הראשון של הלהקה יצא לדרך. בתקופה זו שונה שם הלהקה ל"חצי האי".
לאחר סיום ההקלטות ולפני התחלת ההופעות החיות, הצטרף ללהקה ארז רוסו בתור גיטריסט ושם הלהקה שונה שוב - הפעם ל"ג'ירפות", על שם השיר היחיד ששרד מהאלבום הגנוז.
לאחר הוצאת האלבום "משוחח עם כיסא" בשנת 1999, שכולל גם את הלהיטים "וואו" ו"יש לו בחורות כמו מים", יצאה הלהקה לסיבוב הופעות. בשנת 2001 פרש ארז מהלהקה והוחלף על ידי אסי ששון. במקביל, פתח כהנא בקריירת סולו, כתב לתקשורת והוציא ספרים. בשנת 2002 התאחדה מחדש הלהקה להופעה ב"ליל אהבה בצמח".
בשנת 2006, שבע שנים לאחר יציאתו של האלבום הראשון, הוציאה הלהקה את אלבומה השני, "גג" - שהתאפיין בטון רציני, ורוקיסטי יותר, וזכה לביקורות משבחות. האלבום כלל את הלהיטים "גג", "לכת", ו"מהר מדי". בנובמבר 2008 הגיע "גג" למעמד אלבום זהב.
במרץ 2008 הוציאה הלהקה את הסינגל "מונוגמיה".
ביולי 2010 יצא אלבומה השלישי של הלהקה, "אין כניסה לפילים". האלבום נוצר בעקבות מסע שערכו חברי הלהקה בהודו, שתועד בסרט "ראיתי ג'ירפות בהודו" בבימויים של רונן מיכאלי ונועם פנחס. בסמוך לצאת האלבום יצא הסינגל "לא יודע למה זה קורה לי".
במאי 2012 הוציאה הלהקה שיר בשם "דפני דפני" בהשראת דפני ליף כ"מחווה למי שהציתה את הגפרור הראשון".
באוגוסט 2017 הוציאה הלהקה את אלבומה החמישי,"מי שלא חולם, כועס", אשר לקראתו יצא שיר הנושא כסינגל ראשון, ואחריו יצא הסינגל "הכלבים". במאי 2018 זכתה הלהקה בפרס הישג השנה למחברי השנה של אקו"ם לשנת 2017. באותה שנה השתתפו בפסטיבל אינדינגב ה-11 לצד רוקפור, אסתר רדא, נגה ארז, יהוא ירון וערן צור, אור אדרי, אלון עדר ולהקה ואחרים.
בנובמבר 2019 הוציאה הלהקה את הסינגל ״יש לי חור בלב בצורה שלך״ בשיתוף הזמרת Damsel Is Depressed (אלמוג דרור), שזכה להשמעות רבות ברדיו, ואף הגיע למקום השני במצעד השנתי של כאן 88, ולמקום ה-19 במצעד השנתי של גלגלצ.
ביולי 2020 הוציאה הלהקה את הסינגל "היא לא יודעת למה" שכתב כהנא, מלווה בקליפ בכיכובה של השחקנית נועה קולר.
ביוני 2021 השיקה הלהקה את הסינגל "הגל עולה" שאת מילותיו כתב גלעד כהנא אשר הולחן יחד עם יאיר קז בהפקה מוזיקלית משותפת בה השתתפו גלעד כהנא, יאיר קז, וארז רוסו. הקליפ בוים על ידי עודד פרבר, צולם כולו ברחפן מרוץ על ידי שלמה דלאל.
מתחילת שנת 2022, חברי הלהקה הם גלעד כהנא ויאיר קז.
מאוורר
מאוורר שאינו בכלי לכיוון אוויר
מאוורר הוא מכשיר שנועד להרחיק אוויר חם ולאפשר הגעת אוויר קר יותר במקומו. המאוורר יכול להזיז מגוף האדם את שכבת האוויר החם שהצטברה סביבו, באמצעות יצירת משב רוח. מאווררים יכולים גם לפנות אוויר חם שהצטבר סביב צלעות קירור של מנועים (ראו מערכת קירור (רכב)) או של שבבי מחשב (ראו מערכת קירור של מחשב).
המאווררים התעשייתיים הראשונים היו עשויים להבי עץ או מתכת, שהיו מחוברים לתעלות אוויר בתקרה. כשתומאס אדיסון וניקולה טסלה הביאו את הכח החשמלי לידיעת הציבור, בסוף המאה ה-19 ובתחילת המאה ה-20, יוצר המאוורר החשמלי האישי הראשון. בין 1882 ל-1886, ד"ר סקיילר סקאאתס ווילר פיתח מאוורר שולחני דו-להבי, אשר שווק בידי החברה האמריקנית קרוקר וקרטיס. ב-1882, פיליפ ה' דיאהל הציג את מאוורר התקרה.
מצנן
מצנן (דזרט קולר) הוא מכשיר קירור אוויר הבנוי מקופסה שבה מצוי מאוורר, כשלקופסה יש חריץ יניקת אוויר וחריץ פליטת אוויר, וכן מערכת פיזור חום המצננת את הקופסה עצמה בעזרת מים. המאוורר שבתוך המכשיר שונה בצורתו ממאוורר התקרה. הוא נראה כמו גליל מחורץ ונושף אוויר בכיוון אנכי לצירו ולא מקביל לצירו.
מפוח
קיימים סוגים שונים של מפוחים:
סימטריה גבישית
בקריסטלוגרפיה, סימטריה גבישית (או "סימטריה בגבישים") היא אוסף הפעולות שניתן לבצע לתא היחידה של הגביש, כך שלא יהיה ניתן להבחין בין המצב התחילי למצב הסופי. דוגמאות מובהקות לפעולות שתא יחידה עשוי להיות סימטרי תחתיהן הן שיקוף, סיבוב והזזה.
פרונקל
פרונקל (באנגלית: Furuncle; נקרא גם פורונקל) הוא הצטברות מקומית של מוגלה ורקמות מתות סביב זקיק שיער כתוצאה מדלקת בתוך הזקיק. פרונקל שאינו מטופל כהלכה גורם לכאב ומתנפח, אך מעבר לכך אינו מזיק, למעט פגם קוסמטי שאף הוא נדיר.
הטיפול בפרונקל הוא כמו כל טיפול באקנה, כלומר על ידי משחות וניקוי.
סמל איי מריאנה הצפוניים
סמל איי מריאנה הצפוניים מתבסס על דגל האומות המאוחדות, וזאת מאחר שאיי מריאנה הצפוניים היו בעבר טריטוריה שבפיקוח קרן הנאמנות של האומות המאוחדות.
במרכז הסמל מופיעים כוכב לבן ואבן המסמל את היסוד של בית מסורתי באיים. סביב היסוד מופיע זר פרחים מסורתי שהוסף בשנת 1981 היסוד של המבנה מסמל את המסורות וההיסטוריה של האיים, והזר מסמל את הקשר של תושבי האיים והכבוד שהם רוכשים למסורות אלה.
הגברת נעלמת (סרט, 2013)
הגברת נעלמת (באנגלית: The Lady Vanishes) הוא סרט טלוויזיה בריטי מסוגת מתח ומסתורין. את הסרט ביים דיארמוד לורנס, בהפקה משותפת של ה-BBC ו-Masterpiece Films. הסרט מבוסס על הרומן "The Wheel Spin" מאת אתל לינה וייט. בסרט מככבים סלינה קאדל בתפקיד האישה הנעלמת מיס פרוי, טאפנס מידלטון בתפקיד אייריס קאר הצעירה (שמגלה את ההיעלמות אבל לא מתייחסים אליה ברצינות), טום יוז ואלכס ג'נינגס בתפקידי מקס הר והפרופסור, שני נוסעים אנגלים שבאים לעזרתה של אייריס. הסרט שודר לראשונה ב-17 במרץ 2013 בערוץ BBC One. נתוני הצפייה היו של 7.44 מיליון איש.